CELEX: 32019R1338
Language: lt
Date: 2019-08-08 00:00:00
Title: 2019 m. rugpjūčio 8 d. Komisijos reglamentas (ES) 2019/1338, kuriuo iš dalies keičiamas Reglamentas (ES) Nr. 10/2011 dėl plastikinių medžiagų ir gaminių, skirtų liestis su maisto produktais (Tekstas svarbus EEE.)

9.8.2019   
               
               
                  LT
               
               
                  Europos Sąjungos oficialusis leidinys
               
               
                  L 209/5
               
            
         KOMISIJOS REGLAMENTAS (ES) 2019/1338
         2019 m. rugpjūčio 8 d.
         kuriuo iš dalies keičiamas Reglamentas (ES) Nr. 10/2011 dėl plastikinių medžiagų ir gaminių, skirtų liestis su maisto produktais
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. spalio 27 d. Europos Parlamento ir Tarybos reglamentą (EB) Nr. 1935/2004 dėl žaliavų ir gaminių, skirtų liestis su maistu, ir panaikinantį direktyvas 80/590/EEB ir 89/109/EEB (1), ypač į jo 5 straipsnio 1 dalies a, d, e ir i punktus, 11 straipsnio 3 dalį ir 12 straipsnio 3 ir 6 dalis,
         kadangi:
         
                     (1)
                  
                  
                     Komisijos reglamento (ES) Nr. 10/2011 (2) I priede pateiktas Sąjungos cheminių medžiagų, kurias galima naudoti gaminant plastikines medžiagas ir gaminius, skirtus liestis su maisto produktais, sąrašas;
                  
               
                     (2)
                  
                  
                     po paskutinio Reglamento (ES) Nr. 10/2011 pakeitimo Europos maisto saugos tarnyba (toliau – Tarnyba) paskelbė mokslinę nuomonę dėl jau leidžiamos cheminės medžiagos, kuri gali būti naudojama su maistu besiliečiančiose medžiagose (toliau – MBM), leidžiamų naudojimo būdų. Siekiant užtikrinti, kad Reglamente (ES) Nr. 10/2011 atsispindėtų naujausios Tarnybos išvados, tas reglamentas turėtų būti iš dalies pakeistas;
                  
               
                     (3)
                  
                  
                     Komisijos reglamentu (ES) 2019/37 (3) suteiktas leidimas cheminę medžiagą poli((R)-3-hidroksibutirato-ko-(R)-3-hidroksiheksanoatą) (MBM Nr. 1059, CAS numeris 147398–31–0) naudoti atskirai arba maišant su kitais polimerais, besiliečiančiais su sausais arba kietais maisto produktais, kuriems Reglamento (ES) Nr. 10/2011 III priedo 2 lentelėje priskirtas maistinis modelinis tirpalas E, remiantis dviem Tarnybos paskelbtomis mokslinėmis nuomonėmis (4) (5). Tarnyba priėmė naują palankią mokslinę nuomonę (6), pagal kurią šią cheminę medžiagą (atskirai arba maišant su kitais polimerais) leidžiama naudoti plastikams, skirtiems liestis su maisto produktais, gaminti. Vėliau Tarnyba padarė išvadą, kad ši cheminė medžiaga nekelia pavojaus vartotojams, jei ji naudojama atskirai arba maišant su kitais polimerais, besiliečiančiais su visais maisto produktais, jeigu sąlytis trunka iki 6 mėnesių ar ilgiau esant kambario arba žemesnei temperatūrai, įskaitant karšto užpildo arba trumpo šildymo fazes, jei visų oligomerų, kurių molekulinė masė mažesnė kaip 1 000 Da, išsiskiriantis kiekis neviršija 5,0 mg/kg maisto produkto ar maistinio modelininio tirpalo. Institucijos išvada pagrįsta blogiausio atvejo išsiskyrimo bandymų sąlygomis, nustatytomis Reglamento (ES) Nr. 10/2011 V priedo 2 skyriaus 2.1.4 punkte, pagal ilgalaikio (6 mėnesiai ar ilgiau) sąlyčio su maisto produktais kambario ar žemesnėje temperatūroje sąlygas. Pagal minėto reglamento V priedo 2 skyriaus 2.1.5 punkto nuostatas šios blogiausio atvejo išsiskyrimo bandymų sąlygos taip pat taikomos, jeigu sąlytis trunka trumpiau nei 6 mėnesius esant kambario arba žemesnei temperatūrai. Todėl vien šios cheminės medžiagos naudojimas atskirai arba maišant su kitais polimerais, besiliečiančiais su visais maisto produktais, jeigu sąlytis trunka trumpiau nei 6 mėnesius esant kambario arba žemesnei temperatūrai, įskaitant karšto užpildo arba trumpo šildymo fazes, nekelia pavojaus, jei visų oligomerų, kurių molekulinė masė mažesnė kaip 1 000 Da, išsiskiriantis kiekis neviršija 5,0 mg/kg maisto produkto ar maistinio modelininio tirpalo. Be to, Tarnyba šioje nuomonėje taip pat patvirtino, kad pagal šį išplėstą naudojimą taip pat turėtų būti taikoma skilimo produkto krotono rūgšties konkreti 0,05 mg/kg maisto produkto išsiskyrimo ribinė vertė, nustatyta ankstesniame cheminės medžiagos MBM Nr. 1059 leidime. Todėl į šios cheminės medžiagos įrašą Reglamento (ES) Nr. 10/2011 I priedo 1 punkto 1 lentelės 10 skiltyje turėtų būti įtrauktas šios cheminės medžiagos naudojimas su visais maisto produktais visomis sąlygomis;
                  
               
                     (4)
                  
                  
                     šiame reglamente nustatytu leidimu naudoti cheminę medžiagą MBM Nr. 1059 reikalaujama, kad visų oligomerų, kurių molekulinė masė yra mažesnė nei 1 000 Da, bendras išsiskiriantis kiekis neviršytų 5,0 mg/kg maisto produkto arba maistinio modelininio tirpalo. Kadangi analizės metodai, pagal kuriuos nustatomas šių oligomerų išsiskyrimas, yra sudėtingi, kompetentingos institucijos gali neturėti minėtų metodų aprašymo. Be aprašymo kompetentinga institucija negali patikrinti, ar iš medžiagos ar gaminio išsiskiriantis oligomerų kiekis atitinka tų oligomerų išsiskyrimo ribinę vertę. Todėl turėtų būti reikalaujama, kad ūkio subjektai, pateikiantys rinkai galutinį gaminį ar medžiagą, kurių sudėtyje yra tos cheminės medžiagos, kartu su Reglamento (ES) Nr. 10/2011 16 straipsnyje nurodytais patvirtinamaisiais dokumentais pateiktų metodo aprašymą ir kalibravimo mėginį, jei pagal metodą jo reikia;
                  
               
                     (5)
                  
                  
                     todėl Reglamento (ES) Nr. 10/2011 I priedas turėtų būti atitinkamai iš dalies pakeistas;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 10/2011 I priedas iš dalies keičiamas pagal šio reglamento priedą.
         
         
            2 straipsnis
            Plastikinės medžiagos ir gaminiai, skirti liestis su maisto produktais, atitinkantys Reglamento (ES) Nr. 10/2011 reikalavimus, taikytus iki šio reglamento įsigaliojimo, gali būti tiekiami rinkai iki 2020 m. rugpjūčio 29 d. ir gali likti rinkoje tol, kol baigsis jų atsargos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. rugpjūčio 8 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 338, 2004 11 13, p. 4.
         
         
            (2)  2011 m. sausio 14 d. Komisijos reglamentas (ES) Nr. 10/2011 dėl plastikinių medžiagų ir gaminių, skirtų liestis su maisto produktais (OL L 12, 2011 1 15, p. 1).
         
            (3)  2019 m. sausio 10 d. Komisijos reglamentas (ES) 2019/37, kuriuo iš dalies keičiamas ir taisomas Reglamentas (ES) Nr. 10/2011 dėl plastikinių medžiagų ir gaminių, skirtų liestis su maisto produktais (OL L 9, 2019 1 11, p. 88).
         
            (4)  EFSA Journal 2016;14(5):4464.
         
            (5)  EFSA journal 2018;16(7):5326.
         
            (6)  EFSA Journal 2019;17(1):5551.
      
      
         
            PRIEDAS
            Reglamento (ES) Nr. 10/2011 I priedo 1 lentelės MBM Nr. 1059 įrašas pakeičiamas taip:
            
               
                           „1059
                        
                        
                            
                        
                        
                           147398–31–0
                        
                        
                           Poli ((R) -3-hidroksibutirato-ko-(R)-3-hidroksiheksanoatas)
                        
                        
                           ne
                        
                        
                           taip
                        
                        
                           ne
                        
                        
                            
                        
                        
                           (35)
                        
                        
                           Galima naudoti tik atskirai arba maišant su kitais polimerais, besiliečiančiais su maisto produktais, jeigu sąlytis trunka iki 6 mėnesių ir (arba) 6 mėnesius ir ilgiau esant kambario arba žemesnei temperatūrai, įskaitant karšto užpildo arba trumpo šildymo fazes. Visų oligomerų, kurių molekulinė masė mažesnė kaip 1 000  Da, išsiskiriantis kiekis neturi viršyti 5,0 mg/kg maisto produkto.
                        
                        
                           (23)“